Felhívás a „**MEDICINA 2024 Pályázat ösztöndíjas Ph. D. hallgató GYÓGYSZERÉSZ**” pályázatra!

**Tisztelt Pályázó!**

Az idén tizenkettedik alkalommal jelenik meg a BM Egészségügyért Felelős Államtitkárság, az Nemzeti Egészségbiztosítási Alapkezelő, a Magyar Kórházszövetség, a Magyar Egészségügyi Menedzsment Társaság támogatásával az egészségügy egészét átfogó és értékelő Medicina Fórum évkönyv. A könyvhöz kapcsolódóan **„Kiváló ösztöndíjas Ph. D. hallgató gyógyszerész, 2024”** címmel pályázatot írt ki (ösztöndíjas Ph. D. hallgató, vagy védés előtt álló (doktorjelölt) gyógyszerészek részére) a kiadvány zsűrije és szerkesztőbizottsága.

A zsűri elnöke: **Prof. Dr. Kovács Árpád** egyetemi tanár, a Költségvetési Tanács korábbi elnöke.

A zsűri tagjai:

**Prof. Dr. Szökő Éva**, a Magyar Gyógyszerésztudományi Társaság elnöke

**Dr. Velkey György**, a Magyar Kórházszövetség elnökhelyettese

**Dr. Gaál Péter,** a Magyar Egészségügyi Menedzsment Társaság elnöke

**Prof. Dr. Boncz Imre,** a PTE intézetigazgatója

**Prof. Dr. Gál János,** a Magyar Aneszteziológiai és Intenzív Terápiás Társaság elnöke

**Dr. Balogh Zoltán**, a Magyar Egészségügyi Szakdolgozói Kamara elnöke

**Dr. Harsányi András,** a META elnöke

**Nógrádi Tóth Erzsébet,** a Medicina évkönyv alapító főszerkesztője

A legjobb helyezést elért pályázó díját a tervezetten **2024. november 19-én rendezett Medicina Konferenciát** követő ünnepi gálaesten adjuk át.

Reméljük, hogy sokan tisztelnek meg bennünket a pályamunkájukkal. Tájékoztatjuk Önöket, hogy a díjat a **Meditop Gyógyszeripari Kft.** alapította, és támogatásuknak köszönhetően 500 ezer forint összegű pénzjutalom is tartozik hozzá.

**A pályázati kérdőívek elérhetőek a Magyar Gyógyszerésztudományi Társaság és a Magyar Kórházszövetség honlapján.**

A pályázatokat kérjük, hogy a Magyar Gyógyszerésztudományi Társaság e-mail címére küldjék el **2024. augusztus 31-ig,** Word dokumentum formátumban: titkarsag@mgyt.hu.

Budapest, 2024. május 29.

Üdvözlettel:

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
|  |  |  |
|  |  |  |

 |
| **Nógrádi Tóth Erzsébet** | **Prof. Dr. Szökő Éva** |
| alapító főszerkesztő | elnök |
| Medicina Fórum évkönyv | Magyar Gyógyszerésztudományi Társaság |